Красназвёздаўскі сельсавет

Красназвё́здаўскі сельсавет — адміністрацыйна-тэрытарыяльная адзінка ў складзе Клецкага раёна Мінскай вобласці. Цэнтр — аграгарадок Янавічы. Утвораны 12 кастрычніка 1940 года як Бабаевіцкі сельсавет у складзе Клецкага раёна Баранавіцкай вобласці БССР. Цэнтр — вёска Бабаевічы. З 8 студзеня 1954 года ў складзе Мінскай вобласці. 24 жніўня 1960 года да сельсавета далучана частка скасаванага Галавацкага сельсавета (пасёлкі Цапра і Цаперка), у склад сельсавета з Грыцэвіцкага сельсавета перададзена вёска Цапра. З 25 снежня 1962 года ў складзе Нясвіжскага раёна. У 1966 годзе ў склад Тучанскага сельсавета перададзена вёска Янавічы. З 30 ліпеня 1966 года сельсавет у складзе адноўленага Клецкага раёна. 21 студзеня 1969 года пасёлку пры раённым аб’яднанні «Сельгастэхніка» прысвоена назва Перамаганосны, вёсцы цэнтральнай сядзібы племзавода «Чырвоная Зорка» — Красная Звязда. 16 жніўня 1973 года цэнтр перанесены ў вёску Янавічы, сельсавет перайменаваны ў Янавіцкі сельсавет. 23 ліпеня 1984 года цэнтр перанесены ў вёску Красная Звязда, сельсавет перайменаваны ў Красназвёздаўскі. У 1987 годзе скасаваны пасёлак Перамаганосны (далучаны да Клецка). 21 студзеня 2004 года ў склад сельсавета з Тучанскага сельсавета перададзены вёскі Стралкава і Янавічы. 28 снежня 2017 года скасавана вёска Стралкава. 5 лютага 2008 года цэнтр сельсавета перанесены ў аграгарадок Янавічы. 28 мая 2013 года да сельсавета далучана частка скасаванага Нагорнаўскага сельсавета (5 населеных пунктаў: Дамарацкія, Загорнае, Заполле, Нагорнае і Рубеж) і частка Зубкаўскага сельсавета (6 населеных пунктаў: Галавачы, Гурнаўшчына, Каранеўшчына, Лецяшын, Матушы, Рассветная). Насельніцтва сельсавета паводле перапісу 2009 года (7 населеных пунктаў) — 1965 чалавек, з іх 95,8 % — беларусы, 2,7 % — рускія; паводле перапісу 2019 года (18 населеных пунктаў) — 2641 чалавек. Зноскі Літаратура Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987. Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.